**Clarifications for Shareholders**

07 June 2013

เรียนคุณสกล

ตามข้อมูลที่สอบถามมา ขอเรียนชี้แจงรายละเอียดดังนี้

"ผมขออธิบายในส่วนที่ให้ข้อมูลได้ โดยไม่ทำให้เกิดความแตกต่างกันกับบุคคลทั่วไปซึ่งได้รับข้อมูลที่ส่งไปยังตลาดหลักทรัพย์ ครับ"

1. ขอให้คุณสกลดูผลประกอบการในแต่ละไตรมาสของปี 2555 ซึ่งมีผลกำไรที่ 35, 33, 24 และ 13 ล้านบาท ตามลำดับ จะเห็นว่า ผลประกอบการในไตรมาส 1 ของปีนี้ดีขึ้นกว่าไตรมาส 4 ของปีที่แล้วระดับหนึ่ง ด้วยความพยายามของบริษัท ในการแก้ไขสถานการณ์ จากการแข่งขันที่รุนแรงต่อเนื่อง

2. ทางบริษัทขอสงวนข้อมูลในส่วนของตลาดในประเทศ ซึ่งอาจเป็นข้อมูลให้กับคู่แข่งขันได้รับรู้ความเคลื่อนไหวของบริษัทด้วยเช่นกัน

คำถามที่คุณสกล งามเลิศชัย ได้สอบถามมา

"ผมได้อ่าน งบการเงินสำหรับ Q1-56 ของเราแล้ว เกิดความสงสัยครับ ทำไมสาเหตุการกำไร ลดน้อยลงมาก ทั้ง ๆ ที่ ยอดขายก็เพิ่มขึ้นมากทีเดียว ท่านชี้แจงเหตุผล ว่า เกิดจากค่าแรงขั้นต่ำและค่า เงินบาทที่แข็งขึ้น ผมมาดูพบยอดขาย ท่านแสดงไว้ดังนี้

รายได้จากการขายและรายได้ค่าบริการแยกตามส่วนงานทางภูมิศาสตร์ของบริษัทฯ สำหรับงวด สามเดือนสิ้นสุดวันที่ 31 มีนาคม 2556 และ 2555 มีดังต่อไปนี้
(หน่วย: ล้านบาท)

|  |  |  |
| --- | --- | --- |
|   | **ปี 2556**  | **ปี 2555** |
| ส่วนงานในทวีปเอเชีย | 337 | 310 |
| ส่วนงานในทวีปอื่น | 53 | 58 |
| รวม | 390 | 368 |

ในส่วนของในทวีปเอเชีย 337 ล้าน แสดงว่า ต้องมีการขายในประเทศรวมอยู่ด้วย อยากจะเรียนถามว่า
เราขายในประเทศ เท่าไหร่ ใน AGM คราวที่แล้ว คุณสุจิตร บอกว่า มีการส่งออก 50% แต่ผม มาดูยอดส่งออกในปี 55 นั้นเพียง 30% เท่านั้น เลยไม่รู้ว่าใครผิด และ ความหมายว่า ส่งออก 50% นั่นหมายถึงอะไรกันแน่ ผม สับสนครับ ในคราวนี้ยอดของในทวีปเอเซีย 337 ล้าน มีรวมของขายในประเทศด้วยใช่ไหมและยอดเป็นเท่าไหร่ครับ

และค่าแรงที่เพิ่มขึ้นใน Q1-56 นี่ เพิ่มขึ้นเป็นเงินเท่าไหร่ครับ และ เราขาดทุนจากอัตราแลกเปลี่ยนเท่าไหร่ เพราะยอดเหล่านี้ท่านรวมในต้นทุนขายและบริการ 349 ล้าน เลยไม่รู้รายละเอียดเลยครับ ไม่ทราบว่า ท่านจะสามารถให้ข้อสงสัยแก่ผมได้หรือไม่ครับ

ขอบคุณเป็นการล่วงหน้า มา ณ ที่นี้ด้วยครับ

ขอแสดงความนับถือ

สกล งามเลิศชัย